Cakwakiya a cikin gidan PDP: Ali Modu ya sake samun rinjaye akan Makarfi ▷ NAIJ.COM
Cakwakiya a cikin gidan PDP: Ali Modu ya sake samun rinjaye akan Makarfi
Dan takarar jam’iyyar PDP a zaben cike gurbi na sanatan mazabar Osun ta kudu, Cif Jackson Adeleke ya samu nasarar lashe zaben kujerar daya gudana a ranar asabar 8 ga watan Yuli.
Sai dai nasarar da Cif Adeleke ya samu ta sake motsa adawa da ja-in-ja dake tsakanin bangarorin dake ikirarin shugabancin jam’iyyar ta PDP, wato bangaren Ali Modu Sheriff dana Ahmed Makarfi.
KU KARANTA: Iyaye su dage wajen sanya ýaýansu haddar Al-Qur’ani – Sarkin Musulmi
NAIJ.com ta ruwaito PDP bangaren Sanata Sheriff suna taya dan takarar murna, inda suka ce sune suka bashi tutar tsayawa takara, kuma a wajen su ya siya takardar cikewa domin zaman dan takarar, sa’annan su suka bashi tikitin tsayawa takara.
Sheriff yayin daya baiwa Adeleke tuta
Yayin da Sheriff ke wannan batu, shi kuwa, Sanata Makarfi kira yake yaji dadi dan takarar jam’iyyar su ta PDP ya lashe zaben kujerar sanatan Osun ta kudu, inda yace duk wani dan halaliyar PDP, toh a karkashin shugabancinsa yake.
Adeleke yayin da ya kawo gaisuwa PDP
Wannan zabe dai ya biyo bayan rasuwar tsohon Sanata Isiaka Adeleke, wanda yake yaya ne ga Jackson Adeleke wanda ya samu nasara a zaben ranar Asabar, inda ya lashe kashi 61.35 na kuri’un yayin da APC ke da kashi 31.11.
APC ba jam'iyya bace, inji wani mutum, Kalla:
Ahmed Makarfi Hausa News Sanata Ali Modu Sheriff Zabe Sanata
Desmond Elliot University of Jos Pastor Chris Top 20 richest musician in the world Davido net worth 2017